Správa zo zahraničnej pracovnej cesty 
1.  Účastník ZPC:
prof. RNDr. Pavol Sovák, CSc., UPJŠ v Košiciach, Prírodovedecká fakulta, Šrobárova 2, Košice, Slovenská republika, 
Predseda Komisie pre koordináciu aktivít SR v ESFRI, člen Rady European XFEL GmbH v Hamburgu, delegát SR v AFC XFEL, delegát SR v ESFRI Fóre
Ing. Karel Saksl, DrSc., člen Rady European XFEL GmbH v Hamburgu, vedecký tajomník Komisie pre koordináciu aktivít SR v ESFRI, delegát SR v XBI a SFX konzorciu XFEL
Doc. RNDr. Jozef Uličný, PhD., člen Komisie pre koordináciu aktivít SR v ESFRI, delegát SR v XBI konzorciu XFEL
RNDr. Imrich Barák, DrSc., člen Komisie pre koordináciu aktivít SR v ESFRI, delegát SR v XBI a SFX konzorciu XFEL
RNDr. Štefan Molokáč, CSc., člen Komisie pre koordináciu aktivít SR v ESFRI.
RNDr. Eva Majková, PhD., členka Komisie pre koordináciu aktivít SR v ESFRI,
Ing. Róbert Szabó, PhD. ., člen Komisie pre koordináciu aktivít SR v ESFRI,
Ing. Marta Mosná, členka Komisie pre koordináciu aktivít SR v ESFRI

Okrem členov komisie sa podujatia zúčastnili aj ďalší slovenskí vedci. The European XFEL podporil účasť na podujatí 3 doktorandov. Celkovo SR mala na podujatí cca 15 zástupcov. Slovenskí zástupcovia sa stretávali a koordinovali svoju účasť na programe, najmä na satelitných workshopoch, aby sa získalo čo najviac informácií.

Znalosť jazykov u všetkých členov Komisie:  anglicky – aktívne.  

2.  Zahraničná pracovná cesta:
Nemecká spolková republika, Hamburg, 26.-29.1.2016, European XFEL GmbH, Albert-Einstein-Ring 19, 22761 Hamburg, Nemecká spolková republika. 
Účasť na:
1	European XFEL Users Meeting 2016 (27.1. -28-1.2016)  spojený s
2	HASYLAB Meeting (29.1. 2016)
3	Neformálne stretnutia členov komisie s delegátmi ostatných zmluvných partnerov k problematike ďalšieho postupu vo výstavbe XFEL, príprava na nadchádzajúce zasadnutie Rady XFEL (18.2.2016)
4	Príprava odborného programu pre Školu synchrotrónového žiarenia 2016 v spolupráci s vedeckými riaditeľmi XFEL (Tchentscher, Molodtsov, Mangusso, Bednarčík, Vagovič, Hajdu, , Sovák, Saksl, Barák, Uličný, Szabó)
	
3.	Rámcový program pobytu:

•	Účasť na odbornom programe mítingov: odzneli vedecké príspevky, ktorých cieľom bolo prezentovať: 
a)	Súčasný stav pri riešení projektu,
b)	Najnovší progres vo vývoji nových metodík  XFEL pre budúcich užívateľov XFEL,
c)	Najnovšie výsledky užívateľov zdrojov synchrotrónového žiarenia (Hasylab meeting).

4.  Stručný priebeh rokovania:

User Meeting zahájil prof. Altarelli – riaditeľ XFEL a prof. M. Meedom Nielsen - predseda E-XFEL Council. User Meetingu sa zúčastnilo rekordných 1 040 účastníkov. Program bol členený do viacerých tematických blokov:
•	Stav výstavby XFEL, analytické správy vedúcich pracovných skupín,
•	Stav vývoja a konštrukcii experimentálnych metodík pre XFEL,
•	XFEL a jeho prínos pre rozvoj vedy, vedecká sekcia,
•	Satelitné semináre k experimentálnym metodikám XFEL.
Hasylab meeting:
•	FLASH (300 m FEL, ako pilot  XFEL, zdroj UHV laser), jeho vplyv na rozvoj vedy,
•	Vedecké prednášky užívateľov synchrotrónu PETRA III,
•	Posterová sekcia k prezentácii vedeckých prác účastníkov XFEL a Hasylab mítingov
 
 K najprestížnejším témam European XFEL mítingu patrili:

1.	General status of the project, M. Altarelli (European XFEL, Hamburg)
2.	Electron accelerator, W, Decking (XFEL, Hamburg)
3.	User services at E-XFEL, S. Bertinit M. Meyer, (European XFEL, Hamburg)
4.	MID instrument Ch. A. Madsen, (European XFEL, Hamburg)
5.	HED Instrument,  T. Tschentser, (European XFEL, Hamburg)
6.	SFX a SPB experiments, A. Mancuso,  (European XFEL, Hamburg)
7.	Macromolecular imaging using imperfect crystals, H. Chapman (DESY/CFEL)

K najprestížnejším témam Hasylab mítingu patrili:

1.	Recent results from Petra III – Stacking charge density wave order in HTC superconductors, J. Chang, (Univ. Zurich)
2.	Status FLASH II project, B. Faatz (DESY Hamburg)
3.	Synchrotron radiation techniques reveal a molecular ruler that determines the length of liposacharides in Escherichia coli, G. Hageluken, (Univ. Bonn).

Členovia komisie sa zúčastnili na rokovaniach týchto satelitných workshopov konaných 29.1.2015 od 14.00 do 18.30:
1.	X-ray nano-imaging of biological systems: Barák, Uličný, Sovák, Mosná
2.	Tutorial to X-ray Photon Correlation Spectroscopy – how to probe dynamics from 10-9 to 103 s on nanometer length scales in condensed matter:  Saksl
3.	The German Engineering Materials Science Centre (GEMS): Molokáč, Sovák, Szabó, Majková
Na satelitn‎‎ých workshopoch odzneli prezentácie zástupcov SR:
Mgr. Jana Gamcová z UPJŠ Košice: Mapping strain fields induced in bulk metallic glasses during in situ nanoindentation by X-ray nanodiffraction  
Dr. Patrik Vagovič z XFEL: Monitoring the wave front by means of single 2D phase grating: Towards single shot wavefront sensing
Satelitné workshopy poskytli veľmi zaujímavé prednášky a diskusiu k uvedeným témam. Ich zorganizovanie považujeme za významný prínos pre program User Meetingu.
Členovia komisie komisie využili prítomnosť excelentných odborníkov k diskusii o odbornom programe pripravovanej Školy synchrotrónového žiarenia. Na podujatí prisľúbili účasť poprední odborníci z oblasti FEL i synchrotrónového žiarenia.
Doktorandi, ktorých pobyt na User meetingu podporil XFEL prezentovali výsledky svojej vedeckej práce formou postrov na postrovej sekcii konferencie 29.1.2016 poobede.
5.  Odporúčané závery:

1.	Naďalej aktívne zapájať najmä mladých vedcov do problematiky FEL, ktorá bude ešte mnoho rokov patriť k prielomovým smerom vo vedách o živej i neživej prírode.
2.	Rozvíjať spôsob systematickej výchovy v problematike FEL využívania synchrotrónových zdrojov. K tomu využiť Školu synchrotrónového žiarenia 2016, ako aj bohaté skúsenosti slovenských vedcov pracujúcich na týchto zariadeniach.
3.	 Pokračovať vo vyvíjaní maximálneho úsilia zapojenia SR do  Konzorcií SFX,  a XBI.
4.	Zorganizovať informatívne semináre pre vedecké komunity rôznych oblastí výskumu.
5.	Vytvoriť na Slovensku informačný a organizačný‎ uzol - SK local XFEL point

6.   Prehľad prinesenej dokumentácie a miesto jej uloženia
	Všetky ppt prezentácie odborných prednášok budú k dispozícii registrovaným účastníkom na webovej stránke www.xfel.eu.  .

7.   Osobitne vyhodnotený očakávaný prínos ZPC
1.	Získanie dôležitých informácií o najnovších trendoch vo výskume realizovaných špičkovými vedeckými centrami v oblasti FEL.  
2.	Získanie cenných kontaktov pre možnú spoluprácu pracovísk SR a zahraničných partnerov.

8.    Spôsob zverejnenia výsledkov ZPC, prenos získaných informácií
Na zasadnutí Komisie pre koordináciu aktivít SR v ESFRI a v odbornom programe Školy synchrotrónového žiarenia.

Súhlasíme so zverejnením správy na internete.

Správu vypracoval za slovenskú delegáciu: prof.RNDr. Pavol Sovák, CSc.

Dátum: 30.1.2016

Správu schválil: prof. Ing. Peter Plavčan, PhD.
		Generálny riaditeľ SVŠVaV MŠVVaŠ